 Madaxweynuhu waxa uu bulshada ku dhaqan degmada Gar-adag ugu bushaareeyey inay xukuumaddu bixinayso lacagta ku baxaysa jaamacad hore loo dhagax-dhigay, isla markaana ay gacan ka geysan doonto soo saarista biyo macaan oo la sheegay in deegaanka laga helay, Jaamacadda lacagteedu waa diyaar, Insha Allah bisha labaad Febaruary, lacagtii la idin qorayna waad helaysaan, biyuhuna waa lagama maarmaan, haddii meel dhaw laga helayna waynnu isugu tegaynaa, ayuu yidhi madaxweyne Muuse Biixi Cabdi, waxana isaga oo sharraxaya meelo kale oo xukuumaddu dedaal gelisay oo dadweynahan reer Gar-adag ka faaiidaysan karaan uu intaas ku daray, Gobolka Sanaag waxa uu ku jiraa gobollada loogu dedaal badan yahay xagga caafimaadka, labada dhakhtar ee Somaliland ugu waaweyn ee ugu qalabka fiicanina waxa ay ku yaalliin Ceerigaabo iyo Laascaanood, meeshii dadku ku bataba waa in loo kordhiyaa caafimaadka. 